Ζεστή σαλάτα με χειμωνιάτικους βολβούς και ντρέσινγκ με ξερά βερίκοκα
Ποιος είπε ότι η σαλάτα πρέπει να είναι δροσερή; Αυτή η χειμωνιάτικη σαλάτα με ρέβες, γλυκοπατάτες, παντζάρια και λαχανάκια Βρυξελλών σερβίρεται ζεστή και είναι πετανόστιμη.
3 μεγάλες ρέβες, βιολογικές, 6 γογγύλια, βιολογικά, 5 μέτριες γλυκοπατάτες, 15 μέτρια παντζάρια, βιολογικά, 10 μικρές πατάτες, βιολογικές, 5 καρότα, καθαρισμένα, κομμένα το καθένα σε 2 κομμάτια, 10 κάστανα,  15 ντοματάκια κοκτέιλ, πλυμένα, 15 λαχανάκια Βρυξελλών, ζεματισμένα σε βραστό νερό για 7 λεπτά, ελαιόλαδο, αλάτι, 1 σκελίδα σκόρδου, λιωμένη, 100 ml καλής ποιότητας δυνατό ξίδι (όχι βαλσαμικό), 300 ml ελαιόλαδο, 150 γρ. ξερά βερίκοκα ή ξερά βύσσινα, χωρίς κουκούτσια ή σταφίδες, 50 ml μαύρο ρούμι, 3 κ.σ. ψιλοκομμένο σχοινόπρασο ή φρέσκα κρεμμυδάκια ή ίση ποσότητα ξερό σχοινόπρασο, 2 - 3 κ.σ. ψιλοκομμένα φρέσκα μυρώνια ή ψιλοκομμένος μαϊντανός, 2 - 3 κ.σ. ψιλοκομμένος φρέσκος δυόσμος ή 1 κ.γ. ξερός, αλάτι, φρεσκοτριμμένο πιπέρι
Για να ετοιμάσουμε τη ζεστή σαλάτα με χειμωνιάτικους βολβούς και ντρέσινγκ με ξερά βερίκοκα ετοιμάζετε πρώτα απ’ όλα τα υλικά που θα ψήσετε ως εξής: Πλένετε πολύ καλά τις ρέβες, τα γογγύλια, τις γλυκοπατάτες, τις πατάτες και τα καρότα και κόβετε στη μέση τα πιο μεγάλα από αυτά, δηλαδή τις ρέβες, τα γογγύλια και τις γλυκοπατάτες.Ξεφλουδίζετε όλους τους βολβούς, εκτός από τις πατάτες.Αφήνετε τα κάστανα με τη φλούδα τους. Πλένετε καλά τα ντοματάκια και τα κόβετε στη μέση.Τα λαχανάκια Βρυξελλών δεν θα ψηθούν – θα χρησιμοποιηθούν ζεματισμένα και ζεστά.Ιδανικά, το κάθε ένα από τα παραπάνω υλικά πρέπει να ψηθεί σε μικρό ταψάκι, ξεχωριστά από τα υπόλοιπα.Εάν ο φούρνος σας δεν χωράει πολλά σκεύη, μπορείτε να τα ψήσετε όλα μαζί σε ένα μεγάλο ταψί φούρνου, υπολογίζοντας ότι κάθε υλικό απαιτεί διαφορετικό χρόνο ψησίματος.Επομένως, πρώτα θα βάλετε στο ταψί τα υλικά που απαιτούν μεγαλύτερο χρόνο και συνεχίζετε με αυτά που χρειάζονται λιγότερο. Κάθε φορά που βάζετε ένα υλικό στο ταψί, περιχύνετε με ελαιόλαδο και πασπαλίζετε με αλάτι.Ψήνετε πρώτα τα παντζάρια στο γκριλ και τα διατηρείτε ζεστά.Στη συνέχεια ψήνετε σταδιακά τα υπόλοιπα υλικά, σύμφωνα με τον πίνακα.Όλα τα υλικά θα πρέπει να έχουν όσο το δυνατόν ίσιο μέγεθος, γι’ αυτό κόβετε π.χ. τις ρέβες ή τις μεγάλες γλυκοπατάτες στη μέση.Κάθε φορά που βγάζετε ένα υλικό από το φούρνο, το διατηρείτε ζεστό, σκεπασμένο με αλουμινόχαρτο.Μόλις κρυώσουν τα υλικά, τα κόβετε όλα σε μπουκιές, μεγέθους 3 - 4 εκατοστών.Βάζετε σε ένα μπολ το ρούμι με τα αποξηραμένα φρούτα που επιλέξατε να χρησιμοποιήσετε και τα αφήνετε να μουσκέψουν για 30 λεπτά.Δουλεύετε στο μπλέντερ όλα τα υλικά, μαζί με τα ήδη μουσκεμένα φρούτα, καθώς και το ρούμι.Μεταφέρετε σε μεγάλη σαλατιέρα τα κομμάτια από τις ρέβες, τα γογγύλια, τις γλυκοπατάτες, τα παντζάρια, τις πατάτες, τα καρότα (κομμένα στη μέση), τα κάστανα (ξεφλουδισμένα και ολόκληρα), τα ντοματάκια (κομμένα στη μέση) και τα ζεματισμένα λαχανάκια.Προσθέτετε το σχοινόπρασο ή φρέσκο κρεμμυδάκι, ανακατεύετε με τη βινεγκρέτ και νοστιμίζετε με αλάτι και πιπέρι.Τέλος, σερβίρετε, πασπαλίζοντας με τα ψιλοκομμένα μυρώνια ή με το μαϊντανό και το δυόσμο.
Γλυκοπατάτα,Κάστανα,Λαχανικά,Ξερά βερίκοκα,Παντζάρια,Πατάτες,Vegan,Χορτοφαγικά